Държавен вестник, бр. 94, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  94
МИНИСТЕРСТВО 
НА КУЛТУРАТА
МИНИСТЕРСТВО 
НА ВЪНШНИТЕ РАБОТИ
НАРЕДБА № Н-5
от 15 октомври 2024 г.
за реда за изготвяне и отчитане на програ­
мите на българските културни институти 
в чужбина 
Раздел I
Общи положения
Чл. 1. С тази наредба се определя редът 
за изготвяне и отчитане на програмите на 
българските културни институти в чужбина 
относно популяризиране на националните 
културни ценности и участие на Република 
България в международното сътрудничество.
Чл. 2. Програмите на българските кул­
турни институти в чужбина се финансират 
от бюджета на Министерство на културата 
в съответствие със Закона за държавния 
бюджет за съответната година.
Раздел II
Ред за изготвяне
Чл. 3. Програмите на българските кул­
турни институти в чужбина се изготвят от 
техните директори при съобразяване с външ­
нополитическите приоритети на Република 
България в приемащата държава.
Чл. 4. (1) Програмите на българските 
културни институти в чужбина се изготвят 
за период от една календарна година.
(2) Програмите на българските културни 
институти в чужбина се изготвят, като се 
вземат предвид: 
1. външнополитическите приоритети на 
държавната политика в областта на културата;
2. важни национални и международни 
събития и значими годишнини за съответ­
ната година; 
3. спецификата на приемащата страна;
4. концепцията на директорите за раз­
витието на българския културен институт.
(3) Програмите на българските културни 
институти в чужбина са насочени към:
1. широката общественост в приемащата 
страна;
2. артистични и културни среди в прие­
мащата страна;
3. държавни институции и неправител­
ствени организации;
4. чуждестранни дипломатически пред­
ставителства и културни институти; 
5. български и чуждестранни медии – елек­
тронни, печатни, интернет, социални мрежи; 
6. българските общности в съответната 
страна;
7. младежката публика.
Чл. 5. Програмите на българските култур­
ни институти в чужбина следва да отговарят 
на следните изисквания:
1. да съдържат високохудожествени проя­
ви, които се представят в реномирани култур­
ни пространства, във и извън помещенията 
на съответния институт;
2. да съответстват на двустранните прог­
рами за културно сътрудничество между 
България и съответната страна;
3. да представят различни видове изкуства, 
културно наследство и български творци.
Чл. 6. (1) Преди изготвянето на проекта 
на програма ръководителят на задграничното 
представителство на Република България, 
съгласувано с Министерството на външните 
работи, прави предложения и изпраща ин­
формация на съответния български културен 
институт в чужбина за външнополитическите 
приоритети на Република България в прие­
мащата държава.
(2) При отчитане на външнополитическите 
приоритети на Република България в прие­
мащата държава предложения за включване 
в проекта на програмата могат да правят 
съответното задгранично представителство 
на Република България, съгласувано с Ми­
нистерството на външните работи, както и 
Държавният културен институт към минис­
търа на външните работи. 
Чл. 7. (1) Проектът на програма се изготвя 
съгласно приложение № 1 и съдържа:
1. наименование на проявата;
2. кратко съдържание на проявата, цели, 
целеви групи, към която е насочена;
3. участниците и партньорите в проявата;
4. период и място на провеждане;
5. общ индикативен бюджет и източници 
на финансиране.
(2) В приложението по ал. 1 се посочва 
дали проявата е включена в изпълнение на 
външнополитическите приоритети по чл. 6 и 
дали ще се реализира и в друг/и български 
културни институти.
Чл. 8. Директорите на българските кул­
турни институти в чужбина след съгласуване 
с ръководителя на съответното задгранично 
представителство изпращат програмата за 
следващата календарна година до дирекци­
ята от специализираната администрация на 
Министерството на културата, отговаряща 
за международната дейност.